Dinmuhamed Konajev

pisi|Leonid Brežnev ja Dinmuhamed Konajev uudismaal. Moldahmed Kenbajevi 1950. aastatel loodud maal

Dinmuhamed Ahmetulõ Konajev (kasahhi keeles Дінмұхамед Ахметұлы Қонаев; vene keeles Динмухаммед Ахмедович Кунаев Dinmuhhammed Ahmedovitš Kunajev; 12. jaanuar (vkj 30. detsember 1911) 1912 Vernõi, Semiretšenski oblast – 22. august 1993 Almatõ oblast) oli Kasahhi NSV partei- ja riigitegelane ning mäeteadlane, akadeemik. 

Ta lõpetas 1936. aastal kiitusega Moskva Värviliste Metallide ja Kulla Instituudi mäeinsenerina. Töötas Kasahstani mäetööstuses juhtivtöötajana, sealhulgas Ridderi lähistel Ridderi kaevanduse direktorina.

Teadlasena
Tema teadustöö oli seotud avakaevandamisega. 1948. aastal kaitses ta kandidaaditöö ja 1952. aastal valiti ta Kasahhi NSV Teaduste Akadeemia akadeemikuks ja presidendiks. Pärast 1968. aastal doktoritöö kaitsmist anti talle tehnikadoktori kraad. Ta on avaldanud üle 100 teaduspublikatsiooni.

Partei- ja riigitegelasena
Konajev oli aastatel 1942–1952 Kasahhi NSV Ministrite Nõukogu (kuni 1946 Rahvakomissaride Nõukogu) aseesimees, 1952–1955 Kasahhi NSV Teaduste Akadeemia president, 1955–1960 Kasahhi NSV Ministrite Nõukogu esimees, 1960–1962 Kasahstani Kommunistliku Partei Keskkomitee esimene sekretär ja 1962–1964 taas Kasahhi NSV MN esimees.

7. detsembril 1964 valiti ta uuesti Kasahhi KP KK esimeseks sekretäriks. Sellele ametipostile jäi Konajev kuni 16. detsembrini 1986. Tema asemele toodi Moskvast vabariigi uueks parteijuhiks umbvenelane Gennadi Koblin, mis põhjustas Almatõs massilised meeleavaldused. 

NLKP KK Poliitbüroo koosseisus
Ta oli NLKP Keskkomitee liige aastatel 1956–1987, NLKP Keskkomitee Poliitbüroo liikmekandidaat 1966–1971 ja liige 1971–1987.

Dinmuhamed Konajev suri 1993. aastal Akši külas ja maeti Almatõs Kensai kalmistule.

Tunnustus
Kolmekordne sotsialistliku töö kangelane (1972, 1976, 1982)
Kaheksa Lenini ordeni kavaler (ordenid saadud ajavahemikus 1957–1982)

Viited

Kategooria:Kasahstani poliitikud
Kategooria:NLKP KK Poliitbüroo liikmed
Kategooria:Akadeemikud
Kategooria:Kolmekordsed sotsialistliku töö kangelased 
Kategooria:Lenini ordeni kavalerid
Kategooria:Oktoobrirevolutsiooni ordeni kavalerid
Kategooria:Tööpunalipu ordeni kavalerid
Kategooria:Üleliidulise tähtsusega personaalpensionärid
Kategooria:Sündinud 1912
Kategooria:Surnud 1993